Okresná prokuratúra Galanta 
Obrancov mieru 2, 924 29 Galanta 1

Sp. zn. : 1 Pv 159/12/2202	Galanta, 6.11.2013
EEČ : 2-17-357-2013

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 20.7.2012, spisová značka 1 Pv 159/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1./ dňa 22. 06. 2011 na šekovej poukážke poštovej banky sfalšovala podpis a údaje adresáta XXXXX, bytom VXXXXX, nevyplatila sumu na šekovej poukážke poštovej banky vo výške 49,79 Eur adresátovi, ale po návrate na poštu oznámila priehradkovej zamestnankyne pošty XXXXX vyplatenie sumy za šekovú poukážku z finančných prostriedkov, ktoré prijala na rajóne ako dobierkové sumy, následne predložila a odovzdala šekovú poukážku o prevzatí zásielky potvrdenú falošným podpisom a s falošnými údajmi XXXXX, na základe ktorej jej bola priehradkovou zamestnankyňou pošty vyplatená suma vo výške 49,79 Eur, ktoré peniaze si menovaná ponechala a použila pre vlastnú potrebu,

2./ dňa 13. 07. 2011 na poštovom peňažnom poukaze sfalšovala podpis a údaje adresáta XXXXX, bytom XXXXX, nevyplatila sumu na poukážke vo výške 165,97 Eur adresátovi, ale ju vykázala v denníku vyplatených poštových poukazov zo dňa 13. 07. 2011 ako vyplatenú adresátovi, pričom uvedenú sumu si ponechala a použila pre vlastnú potrebu. Následne po reklamácii nedoručenia zásielky menovaná osobne v mesiaci júl 2011 odovzdala peniaze vo výške 165,97 Eur adresátovi XXXXX,

3./ dňa 18. 07. 2011 na platobnom príkaze na výplatu dávok sfalšovala podpis adresáta XXXXX, bytom XXXXX, nevyplatila sumu na platobnom príkaze vo výške 68,84 Eur adresátovi, ale ju vykázala v denníku vyplatených poštových poukazov zo dňa 18. 07. 2011 ako vyplatenú adresátovi a odovzdala platobný príkaz potvrdený falošným podpisom XXXXX o vyplatení sumy vo výške 68,84 Eur, pričom si peniaze menovaná ponechala a použila pre vlastnú potrebu,

4./ dňa 28. 07. 2011 na šekovej poukážke poštovej banky sfalšovala podpis a údaje adresáta XXXXX, bytom XXXXX, nevyplatila sumu na šekovej poukážke poštovej banky vo výške 45,02 Eur adresátovi, ale po návrate na poštu oznámila priehradkovej zamestnankyne pošty XXXXX vyplatenie sumy za šekovú poukážku z finančných prostriedkov, ktoré prijala na rajóne ako dobierkové sumy, následne predložila a odovzdala šekovú poukážku o prevzatí zásielky potvrdenú falošným podpisom a s falošnými údajmi XXXXX, na základe ktorej jej bola priehradkovou zamestnankyňou pošty vyplatená suma vo výške 45,02 Eur, ktoré peniaze si menovaná ponechala a použila pre vlastnú potrebu. 

Uznesením prokurátora Okresnej prokuratúry Galanta zo dňa 20.7.2012, spisová značka 1 Pv 159/12/2202, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Galanta sp. zn. 1Pv 159/12 – 6 zo dňa 20.júla 2012, ktoré nadobudlo právoplatnosť dňom 03.08.2012 bolo podľa      § 216 odsek 1 Trestného poriadku podmienečne zastavené trestné stíhanie vedené proti obvinenej XXXXX pre prečin sprenevery podľa § 213 ods. 1  Trestného zákona a bola jej uložená skúšobná doba v trvaní 12 (dvanásť) mesiacov, ktorá uplynula dňa 03.08.2013. 

Po uplynutí skúšobnej doby boli zadovážené nasledovné listinné podklady: odpis z registra trestov, správa z Obvodného oddelenia Policajného zboru v XXXXX, správa o povesti z miesta trvalého bydliska obce XXXXX, správu od poškodenej spoločnosti Slovenská pošta, a.s. o úhrade spôsobenej škody.

Zo zabezpečených listinných podkladov vyplýva, že obvinená XXXXX počas plynutia skúšobnej doby viedla riadny život, nespáchala žiadny trestný čin ani priestupok, z miesta bydliska je hodnotená formálne a spôsobenú škodu v celej výške uhradila.  

Z ustanovenia § 217 ods. 1 Trestného poriadku vyplýva, že ak obvinený v priebehu skúšobnej doby viedol riadny život, splnil svoju povinnosť nahradiť spôsobenú škodu a vyhovel ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní bude pokračovať.

Vzhľadom na osobu obvinenej s prihliadnutím na jej doterajší život, na okolnosti prípadu, ako aj na vyššie uvedené skutočnosti som sa rozhodla tak, ako je to uvedené vo výrokovej časti tohto uznesenia.

Podľa ust. § 217 ods. 4 Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka